GiliGold/VAD_KnessetCorpus huggingface dataset:
<גיל גן-מור: הדבר הזה צריך להיות חלק מההסמכות של הוועדה.
<אלי רוזנפלד: זה בהיתרים.
<אלי רוזנפלד: לא נבנים מבנים חדשים.
<קריאה: מה זה קשור לתכנון?
<תומר רוזנר: תסביר מה זה קשור.
<תומר רוזנר: הממשלה לא מבינה למה זה קשור.
<גיל גן-מור: שהוועדה תוסמך בחלק מהנושאים התכנוניים שהיא צריכה לדון בהם לקבוע את כמות יחידות הדיור שיהיו מונגשות לאנשים עם מוגבלות.
<גיל גן-מור: שזה לא יישאר רק ברמה של ההיתר, אלא שיהיה חלק מהתב"א.
<אייל רוסו: דיברנו על מגוון דירות.
<אייל רוסו: אני דיברתי תכנונית.
<אייל רוסו: הרשות תומכת בהחלטה כפי שהוצעה על ידי הממשלה.
מירי רגב: קיבלת הערת אזהרה.
<אייל רוסו: אני מדבר תכנונית.
<אייל רוסו: אני יודע שיש עם זה בעיות שיווקיות וקנייניות שאני לא מכיר.
מירי רגב: אייל, מה עמדתך לגבי הסעיפים שהקראנו?
<אייל רוסו: לגבי דירות קטנות של ה-63 מטר.
<אייל רוסו: יש מקומות שזה מתאים, יש מקומות שזה לא מתאים.
<אייל רוסו: יש תכניות וד"ליות שאנחנו מנסים לקדם בדרום וזה לא מצליח בגלל הדרישות של הדירות הגדולות.
<אייל רוסו: יש הוראות המאפשרות לא לעשות דירות קטנות היום.
<אייל רוסו: צריך לתת אפשרות מרחב פעולה לדירות קטנות ולדירות גדולות, כמו שהוצע פה שנותנים לאזור הדרום אפשרות לעשות דירות קטנות ולא רק גדולות.
<אייל רוסו: צריך להשאיר את זה.
תמר זנדברג: רציתי להגיד כמה דברים לגבי הנושא של תמ"א 35.
תמר זנדברג: זה קשור לסמכות הוועדה.
תמר זנדברג: שמעתי בתוך הדברים, אבל בכל זאת אני רוצה לחדד איפה המקום שעלה החשש שמא בכל זאת סמכות הוועדה תגבר על תמ"א 35.
תמר זנדברג: זה במקום שבו יש לוועדה סמכות להיכנס בנעליה של המועצה הארצית וכביכול לשאוב סמכות כך שהמועצה הארצית גוברת על תמ"א 35 בהחלטה שלה.
תמר זנדברג: אני סבורה שזה נושא שצריך להבהיר אותו בחוק עצמו.
תמר זנדברג: אם זאת הייתה פינה או איזו לקונה לא מכוונת, כמובן שהיה צריך לסגור אותה ולהבהיר בצורה מפורשת בחקיקה, לא באופן שנתון לפרשנות.
תמר זנדברג: אם זאת הייתה המטרה, אז כמובן שזאת מטרה שאני חושבת שאנחנו כוועדה דוחים אותה.
תמר זנדברג: כל הרעיון היה שזה לא יחרוג, בטח לא מתמ"א 35.
תמר זנדברג: אני רוצה להוסיף כאן לנושא המהותי.
תמר זנדברג: החוק הזה, הותמ"ל הוא חלק ממגוון צעדים.
תמר זנדברג: כמו שאנחנו יודעים, את הוד"ל אישרנו כאן.
תמר זנדברג: תיקון 102 כבר מגיע לישורת הכמעט סופית.
תמר זנדברג: עוד מרכיב שקיים בזה זה התיקון לתמ"א 35, תיקון שהוא לא במסגרת.
תמר זנדברג: אני מזכירה אותו כאן, כי יש כאן שורה של כלים שמאפשרים כולם ביחד להתייחס אך ורק לנושא ההיצע על שטחים פתוחים.
תמר זנדברג: במובן מסוים הרציונל של תמ"א 35 אמר: אנחנו מקפיאים את הבנייה על שטחים, את ההתפזרות העירונית לשטחים נוספים.
תמר זנדברג: אנחנו עכשיו מתכנסים לתוך המרכזים העירוניים, תוך השארת המתחם החקלאי והכפרי ככפרי וחקלאי על כנו.
תמר זנדברג: הותמ"ל בצירוף הסוגיה הפרשנית הזאת, האם הוא גובר על תמ"א 35 או לא, בצירוף התיקון לתמ"א 35, יוצרים מצב של מעבר לבנייה מאסיבית על שטחים פתוחים.
תמר זנדברג: כרגע לא חשוב אם הם צמודי דופן או לא צמודי דופן.
תמר זנדברג: זה הולך גם לנושא של הוספת הסמכויות למועצות האזוריות שדנו כאן, לסמכוית הותמ"ל וגם לתמ"א 35.
תמר זנדברג: התמונה הכללית שמתקבלת פה זה סכנה לשטחים הפתוחים וסכנת פרבור מואץ מאוד מאוד מאוד בניגוד למה שאנחנו רוצים לקדם.
תמר זנדברג: אני חושבת שצריך הבהרה בנושא הזה.
<אריאל וכסלר: לגבי הצעות הוועדה.
<אריאל וכסלר: לצערי הרב, אנחנו לא מקבלים אף אחת מההצעות האלו.
<אריאל וכסלר: להלן ההסברים.
<אריאל וכסלר: נתחיל עם סעיף (א), הדרישה להגביל את התכנון המתארי.
<אריאל וכסלר: הותמ"ל ייצר תכניות מפורטות.
<אריאל וכסלר: זאת המטרה העיקרית שלו.
<אריאל וכסלר: יש לא מעט מקרים שבמסגרת הכניסה ליישוב שיש את ה-500 דיור האלו אתה רוצה להסדיר מתארית גם את היישוב ואת מה שצריך בו.
<אריאל וכסלר: משהו אחד שאפשר להפנות כדוגמה זה שכונות חיילים משוחררים של מגזר המיעוטים שבו אנחנו נכנסים לתוך היישוב, מסדירים ובמסגרת הזאת גם מסדירים את התכנון המתארי של היישוב.
<אריאל וכסלר: אני לא רואה שום סיבה לקבוע ש-500 יחידות דיור ילכו בתוך הותמ"ל והתכנון המתארי, שנותן עוד תשומות לרשות, יכתת את רגליו בתוך הוועדה המחוזית.
<אריאל וכסלר: אם כבר נכנסת ועדת תכנון, מטפלת בתוך הישוב אין שום סיבה לעשות את ההפרדה הזאת.
<אריאל וכסלר: הסעיף הזה, כפי שהוועדה מציעה להגביל אותו, הוא לטעמנו מאוד מאוד בעייתי.
מירי רגב: כמה זמן לוקחת לכם תכנית מתאר?
<אריאל וכסלר: תכנית מתאר לוקחת הרבה.
<אריאל וכסלר: בגלל זה אנחנו חושבים שבמסגרת הזאת נכון - -
מירי רגב: קודם כל, תקדם תכנית מתאר, אחר כך תבוא לדיור לאומי.
מירי רגב: אתה רוצה לייצר לי עוד ערוץ?
<אריאל וכסלר: אין בעיה, אפשר ללכת על המתווה הזה, גברתי היושבת-ראש.
<אריאל וכסלר: זה אומר שיחידות דיור למשק יגיעו מאוד מאוד מאוחר.
<אריאל וכסלר: לתכניות מתאר במדינת ישראל לוקח הרבה הרבה זמן.
מירי רגב: תקדם את זה.
<אריאל וכסלר: כמו שאת יודעת, במסגרת התיקון של 102 את מטפלת עוד יותר בעניין הזה.
<אריאל וכסלר: הרצון של כולם הוא להאיץ את התהליך הזה.
מירי רגב: תיקח מקומות, תיקח מתחמים שיש לך תכנית מתאר, תשווק אותם, תבנה, תעשה.
מירי רגב: למה דרך החוק הזה אתה רוצה לעשות גם וגם וגם?
<אריאל וכסלר: האם מבחינת הוועדה זו בעיה שמקדמים את התכנון המתארי במדינת ישראל?
מירי רגב: לא במסגרת החוק הזה.
מירי רגב: בשביל זה ישבנו 5 חודשים על ועדות תכנון ובנייה.
<אריאל וכסלר: זאת עמדת הממשלה.
<אריאל וכסלר: אין, לטעמנו, שום סיבה להפרדה הזאת.
<אריאל וכסלר: אנחנו רוצים לעזור למגזרים שבהם יש לנו קושי מאוד גדול בלקדם.
מירי רגב: תעשו.
מירי רגב: מישהו מפריע לכם?
מירי רגב: אתם צריכים חוק כדי לקדם את זה?
מירי רגב: הוועדה המחוזית היא שלכם.
מירי רגב: אתם נרדמתם בשמירה שנים.
<אריאל וכסלר: החוק הזה לא בא במקום הוועדה המחוזית, הוא בא בנוסף לוועדה המחוזית.
<אריאל וכסלר: הוא לא בא להחליף אף אחד מהגופים.
<אריאל וכסלר: בסופו של יום זה לתת לנו עוד ערוץ לקדם את אותן מטרות שהממשלה והמשרד מקדמים.
<אריאל וכסלר: לעניין ההצעה להגביל את התשתיות רק לתשתיות שנדרשות לשכונה עצמה.
מירי רגב: שמה שלא נתתי ב-102 אני אתן פה?
מירי רגב: אתה רוצה שיהיה לך פטור מתשתיות, פטור מהתמדה?
<אריאל וכסלר: על איזה פטור גברתי היושבת ראש מדברת?
מירי רגב: מה אתה רוצה שאני אתן פה?
<אריאל וכסלר: אני אגיד מה העמדה שלנו בעניין הזה.
<אריאל וכסלר: העמדה שלנו היא שתכניות שצריכות להיות הכי טובות שאנחנו יכולים לייצר צריכות לתת את המענה הכולל לרשות.
<אריאל וכסלר: אנחנו לא רוצים להגיע למצב של תכניות ערומות.
<אריאל וכסלר: מה זה תכניות ערומות?
<אריאל וכסלר: זה תכניות שמקדמים במוסד תכנון אחד ואחר כך צריך להלביש עליהן עוד שתי תכניות שמשלימות אותן.
<אריאל וכסלר: ליישוב עצמו מדובר על מעמסה מאוד מאו גדולה ועל דחייה של דברים שהיא צריכה.
<אריאל וכסלר: אם הגענו למצב שבו יש לי שכונה חדשה שהיא קצת מנותקת מהיישוב או שאין אליה כרגע דרך גישה, ואני רוצה לייצר את דרך הגישה או - -
מירי רגב: זה בסדר, אין בעיה.
מירי רגב: זה במסגרת התכנית.
<אריאל וכסלר: במסגרת זה שאני מייצר את תכנית הגישה אני רוצה לפתור את הגישה הכללית של היישוב, אני רוצה לייצר עוד דברים.
<אריאל וכסלר: אין שום סיבה שאותו יישוב שאני רוצה שיקדם את התכנית יחד איתי, יגיד לי: סליחה, אני הולך להיות - -
מירי רגב: על הראש של ראש העיר, על הראש של יושב-ראש ועדת התכנון המקומית.
<אריאל וכסלר: לעומת ועדה מחוזית, לעומת מועצה ארצית, לעומת הוד"ל, לעומת הוועדה למתקנים ביטחוניים, זו הוועדה היחידה שחבר בוועדה הוא נציג הרשות המקומית שבה מקודמת התכנית.
<אריאל וכסלר: המטרה פה היא גם לייצר מצב שבו התכניות נותנת את הפתרון המלא, לא פתרון חלקי.
<אריאל וכסלר: להוריד את התשתיות לא מקובל.
<אריאל וכסלר: לא מקובלת ההורדה של סעיף (1), הורדה של שימושים שלא מיועדים לשכונה עצמה.
<אריאל וכסלר: אני לא מבין מה עמדת ועדת הפנים כנגד הרשויות המקומיות שבסופו של יום אנחנו מנסים להגיע למצב שבו התכנית לא מייצרת עבורן רק את הבור בכיס, אלא מייצרת עבורן את ההכנסה הנדרשת כדי לכלכל את אותן ועדות.
מירי רגב: אתה פתאום דואג להכנסות של ראשי ערים.
<אריאל וכסלר: לא הכנסות.
<אריאל וכסלר: את מתנגדת.
<אריאל וכסלר: בזה שאת מורידה את יוצרת מצב שלראש העיר יהיה חור בכיס מהדבר הזה.
<תומר רוזנר: בשביל זה יש צו שיפוי.
<אריאל וכסלר: צו שיפוי זה פיצויים, זה לא בשוטף.
<אריאל וכסלר: הנושא של יחידות דיור.
<אריאל וכסלר: הועלה פה הרעיון של לקבוע כחובה.
<אריאל וכסלר: אני אשמח אם מישהו רוצה לדעת את ההיסטוריה של מתי נכנס העניין של יחידות דיור קטנות למערך התכנון.
<אריאל וכסלר: זה לא הוכנס בעקבות הכנסת.
<אריאל וכסלר: שר הפנים הקודם נתן הנחיה שכל תכנית - -
מירי רגב: רק בעקבות הכנסת זה הוכנס.
<אריאל וכסלר: עוד לפני הכנסת שר הפנים הוציא הוראה לכל המחוזות שמומשה שנתיים לפני הכנסת.
מירי רגב: בגלל שיש לנו כאן יועץ משפטי שמכיר את הכנסת גם לפני הוא יודע מתי יצאה ההנחיה של שר הפנים הקודם.
מירי רגב: אחרי הלחץ של הוועדה זה יצא.
מירי רגב: אני שמחה שאתם יוזמים דירות קטנות בתכנון.
מירי רגב: אין ספק שאתם גם תיזמו דיור ציבורי ודיור להשכרה לטווח ארוך בתכנון.
<אריאל וכסלר: אני מדבר ברמת התכנון.
מירי רגב: לא תקבלו הנחיה מהכנסת ומהוועדה, אלא תעשו את זה כיוזמה שלכם.
<אריאל וכסלר: ברמת התכנון כל תכנית כבר היום נבדקת על פי הקריטריונים האלה.
<אריאל וכסלר: הכנסה של חובה תייצר מצב שבו באזורים בארץ שבהם הכנסת יחידות דיור קטנות לא כדאית ולא נכונה ברמת היישוב - -הנוסח היום שמשאיר את זה כשיקול דעת הוא הנכון.
<אריאל וכסלר: כבר דיברתי על העניין של תמ"א 35.
<אריאל וכסלר: יש איזה משהו, כנראה תפישה שתמ"א 35 נוצרה על ידי בעלי מקצוע שישבו בחדרי חדרים, קבעו עקרונות ועכשיו כל הממשלה רוקדת לפי חלילם.
<אריאל וכסלר: לא כך הדבר .
<אריאל וכסלר: לפי חוק תכנון ובנייה, תמ"א 35 היא מדיניות של המשלה.
<אריאל וכסלר: הממשלה מעדכנת אותה.
<אריאל וכסלר: ככל שהממשלה תחליט שנכון לעדכן מדיניות של שנת 2000, כך נכון שהיא תעשה.
<אריאל וכסלר: בעניין ההוראות הספציפיות לעניין הגמישויות.
<אריאל וכסלר: יש לנו 350 תכניות מתאר ארציות, חלקן מרכזיות יותר, חלקן מרכזיות פחות.
<אריאל וכסלר: חוק הות"ל שקודם בזמנו אמר שכל תכנית ות"לית תגבור על כל תכניות המתאר הארציות.
<אריאל וכסלר: במקרה הספציפי הזה זאת ההחלטה של מינהל התכנון להכפיף את הותמ"ל לתמ"א 35.
<אריאל וכסלר: תמ"א 35 כוללת בעיקרה כל מיני סטים של הוראות.
<אריאל וכסלר: הדבר העיקרי שבעצם אנחנו מפנים במסגרת הזאת זה גבולות היישובים.
<אריאל וכסלר: בתמ"א 35 יש מרקמים עירוניים.
<אריאל וכסלר: המרקמים לא יכולים לצאת מעבר לדברים.
<אריאל וכסלר: תמ"א 35 כוללת בתוכה מנגנוני גמישות.
<אריאל וכסלר: פעם אחת היא כוללת מנגנוני גמישות לוועדה המחוזית.
<אריאל וכסלר: היא אומרת: יש גבול יישוב, אתה לא יכול להגדיל אותו מעבר לאיזה שהוא אחוז.
<אריאל וכסלר: הממשלה אומרת למועצה הארצית: במקרים מסוימים אני נותנת לך גמישויות כאלו.
<אריאל וכסלר: בעובדה שאנחנו מדברים על תכנית אחת בוועדה אחת אנחנו רוצים לייצר מצב שהותמ"ל מאשר את יחידת הדיור.
<אריאל וכסלר: ככל שהממשלה נתנה את גבול הגמישות הזאת, גבול הגמישות הזאת יעבור לותמ"ל.
<אריאל וכסלר: זה חלק מהחקיקה.
<תומר רוזנר: אולי תשכיל את הוועדה בהצעה שמציע מינהל התכנון לגבי השינויים בתמ"א 35.
<אריאל וכסלר: אני לא הולך להיכנס לזה.
<אריאל וכסלר: זה נדון כרגע בוועדת המשנה של המועצה הארצית.
<אריאל וכסלר: זה עוד לא נדון במועצה הארצית, עוד לא עבר להחלטת הממשלה.
<אריאל וכסלר: כמו שאמרת, אנחנו מדברים על תכנית שאושרה ב-2005.
<אריאל וכסלר: לעניין ההצעה שתכנית ותמ"לית תהיה כפופה לתכנית לתשתית לאומית אנחנו מתנגדים.
<אריאל וכסלר: אין שום סיבה שהיא לא תשנה ככל שמחלף מסוים נצמד לשכונה הזאת ורוצים לשנות את הכניסות שלו.
<אריאל וכסלר: אני לא מבין למה לגופים הירוקים חשוב פתאום שלא יגעו בתכנית לתשתית לאומית.
<אריאל וכסלר: לעניין ההנגשה.
<אריאל וכסלר: זה עוד הפעם לצקת תוכן של איכות תכנון וסוג תכנון לתוך החוק.
<אריאל וכסלר: כל תכנית לבנייה רוויה כוללת בתוכה מספר יחידות.
מירי רגב: אולי תלכו לאגף התכנון בצבא.
מירי רגב: אגף התכנון בצבא מתכנן על פי האיום.
מירי רגב: מה זה האיום?
מירי רגב: הוא לוקח את האיום ואומר: זה האיום.
מירי רגב: האיום זה איראן, סוריה.
מירי רגב: לוקחים את האיום וכנגזרת מהאיום הם מתכננים.
מירי רגב: מה הם מתכננים?
מירי רגב: דברים שמתאימים לאיום.
מירי רגב: אם האיום צפוני הם מתכננים איום כזה.
מירי רגב: מה אתה אומר לו?
מירי רגב: נעשה תכנון, אחר כך נראה אם התכנון יתאים לצרכים.
מירי רגב: אנחנו באים ואומרים לך, תקשיב, תתכנן לפי הצרכים.
מירי רגב: יש צרכים של מוגבלים.
מירי רגב: אתה אומר: לא, אני אתכנן, אחר כך אני אראה אם הוא מתאים לצרכים או לא.
מירי רגב: התכנון הוא תמיד נגזרת של צרכים.
מירי רגב: אנחנו אומרים את הבעיה ולפי זה אנחנו מתכננים.
מירי רגב: אתה עכשיו אומר: לא, אני אתכנן, מה איכפת לי המוגבלים.
מירי רגב: אנחנו אומרים שיש מוגבלים, יש אנשים שלא יכולים לחיות בקומות גבוהות.
מירי רגב: גם אם יש מעלית המעלית לפעמים לא עובדת.
מירי רגב: קורה.
מירי רגב: מה, אתה רוצה שיביאו 4 בריונים שיעלו אותו עם כיסא הגלגלים שלו למעלה?
מירי רגב: התכנון צריך לתת מענה לצרכים.
מירי רגב: התכנון הוא לא מטרה בפני עצמה.
מירי רגב: האזרח הוא המטרה.
מירי רגב: צריך לסייע לאזרח.
מירי רגב: הכל בא כדי לסייע לו.
מירי רגב: כשאתה בא ואומר לי: התכנון הוא המטרה, לא צריך להתעסק עם הצרכים, אני אומרת לך הפוך: הצרכים צריכים להיות למולכם, לפי זה תתכנן תכנון כולל מערכתי שייתן ביטוי לכל מיני צרכים, אם זה צרכים ברמה האסטרטגית, צרכים ברמה הלאומית, כדי שכל זה יתייחס בסופו של דבר לאדם.
מירי רגב: לא ייתכן שיתכננו טנק שבסוף הטען של הטנק לא יכול לשבת בו.
מירי רגב: מה עשינו?
מירי רגב: תכננו טנק שאי אפשר לפעול איתו.
<אריאל וכסלר: אני מסכים איתך.
<אריאל וכסלר: כך התכנון במדינת ישראל מתבצע.
מירי רגב: למה לא מעניין אותך המוגבלים?
<אריאל וכסלר: אנשים בעלי צרכים מיוחדים בהחלט מעניינים את מערכות התכנון.
<אריאל וכסלר: ככה הם מתכננים מאז ומתמיד.
מירי רגב: לכן יש לנו מספיק דירות בהישג יד, דירות קטנות, דירות ציבוריות והמחיר גם תמיד יורד.
<אריאל וכסלר: התכנון צריך לתת את המענה לכל הדברים האלה.
<אריאל וכסלר: כל תכנית, לא משנה אם היא מקודמת בוועדה מחוזית, בוועדה מקומית, בותמ"ל, בוד"ל, בות"ל, כוללת בבסיסה ראייה למי היא מיועדת.
תמר זנדברג: למי היא הייתה מיועדת עד היום?
תמר זנדברג: עולה פה איזה שהוא דיון שהוא יותר מהותי בשאלה למי הדיור הלאומי מיועד.
מירי רגב: אני לא רוצה לדון דיון מהותי.
מירי רגב: בדיון מהותי אני צריכה לפתוח הרבה נושאים.
מירי רגב: אני עכשיו חייבת לקדם את החוק.
מירי רגב: אני רוצה שהוא יתייחס נקודתית לסעיפים של הוועדה בחוק, אליהם כרגע, אני מבינה, יש פערים מהסעיף הראשון עד הסעיף האחרון.
<אריאל וכסלר: חד משמעית.
מירי רגב: לשמחתי ולשמחתך אתה גם לא מצביע.
תמר זנדברג: כרגע יש פה רוב להכרעת הוועדה.
<יאיר פינס: על שני נושאים אני רוצה לדבר.
<יאיר פינס: התייחסות אחת היא לסעיף 4(א).
<יאיר פינס: הכוונה שלנו המתארית והבסיסית היא שהתכניות יכללו הוראות מפורטות שמכוחן ניתן יהיה להוציא היתר מתחילת הדרך ועד סופה.
<יאיר פינס: אלא מה?
<יאיר פינס: אני יכול לתת שתי דוגמאות של מצבים שבהם ההחלטה הרציונאלית תהיה לגשת לותמ"ל ולעשות תכנית מתארית או תכנית מתארית שחלק ממנה מפורט וחלק אחר ממנה הוא רק מתארי.
<יאיר פינס: דוגמה אחת היא למצב שבו מגיעה הממשלה להסכמה עם הרשות המקומית.
<יאיר פינס: בואו ניקח את מחנה סירקין.
תמר זנדברג: יש דוגמה חוץ מסירקין?
תמר זנדברג: זה מחוויר אותנו.
מירי רגב: אחר כך ניתן דוגמה של עתיקות קיסריה.
מירי רגב: עכשיו נלך על סירקין.
<שאול אדם: הותמ"ל לא יכול לעשות תכנית מתארית.
<יאיר פינס: אני אחליף את הדוגמה של סירקין לדוגמה של מחנה גלילות.
<יאיר פינס: מחנה גלילות הגיע להסכמה עם עיריית רמת השרון או עם עיריית הרצליה.
<יאיר פינס: יש שם עניינים של גבולות.
<יאיר פינס: אומרת הרשות המקומית שהיא רוצה להשתמש בותמ"ל בגלל סמכויותיה, בגלל שיש פה איזו שהיא חריגה, בגלל שיש פה איזו שהיא התגברות על תכנית מתארית נקודתית.
<יאיר פינס: היא מבקשת את התכנית המפורטת, את ההוראות המפורטות ליזום בעצמה בשלב מקביל יומיים אחרי אל מול הוועדה המקומית.
<יאיר פינס: אז הוועדה המקומית מוסמכת כי תיקון 102 יחול.
מירי רגב: שתלך מראש לוועדה המקומית.
<יאיר פינס: הוא לא יכול.
<יאיר פינס: הסמכויות של הותמ"ל הכרחיות לטובת התכנית הזאת.
<יאיר פינס: זאת דוגמה אחת.
<יאיר פינס: דוגמה שנייה היא שדה דב.
<יאיר פינס: שדה דב זאת תכנית מאוד מאוד מורכבת.
מירי רגב: אתה מבין למה בחוק הזה נהיה חייבים לשים מטרות?
מירי רגב: כי אחר כך כל מה שתרצו, כל מה שיעלה לכם בראש - - אם תחליטו לעשות הפקעה על 500 יחידות דיור, תעשו הפקעה.
מירי רגב: הדוגמה שלך מחזקת שבחוק יהיו מטרות.
<יאיר פינס: אני לא דיברתי על מטרות.
מירי רגב: דיברת על דוגמה.
<יאיר פינס: נתתי דוגמה מדוע נדרשת הגמישות הזאת לתכנן מתארי.
תמר זנדברג: מה זה לתכנן מתארי?
תמר זנדברג: הותמ"ל יוכל לאשר תכנית מתארית?
<כרמית יוליס: רק במתחם מאוד מסוים ומהסיבות שהוא מסביר.
מירי רגב: הוראת החוק היא לא רק ל-5 שנים?
<תומר רוזנר: 4.
<יאיר פינס: 5 שנים זה מספיק זמן.
<יאיר פינס: עם לוחות הזמנים של הצעת הוק ועם הסמכויות של הותמ"ל זה מספיק זמן.
<יאיר פינס: דוגמה נוספת לצורך תכנון מתארי היא תכנית שדה דב.
<יאיר פינס: הייתי במקרה לא מזמן בדיון על שדה דב.
<יאיר פינס: לגבי המתחם הזה אמרו הגורמים המקצועיים חד וחלק שלא ניתן לתכנן את כל המתחם הזה בשלמותו עם הוראות מפורטות.
<יאיר פינס: לא ניתן מבחינה הנדסית ומבחינה תכנונית.
<יאיר פינס: למה?
<יאיר פינס: בגלל המורכבות התחבורתית, בגלל הצפיפות הקיימת באזור.
<יאיר פינס: הגורמים המקצועיים במינהל ובעירית תל-אביב באו ואמרו שצריך לעשות תכנון מתארי, כאשר חלק ראשון של משהו כמו 30% משטח התכנית יהיה מפורט, בהמשך יהיו הוראות מפורטות.
<יאיר פינס: התפלאתי שנציג הרשויות המקומיות לא אמר שום דבר על כך שהוועדה מבקשת למחוק את הסיפא של סעיף 4(ג1).
<יאיר פינס: הרציונל של הצעת החוק בא ואמר שמכיוון שאנחנו מדברים על מגה תכניות, על שכונות חדשות - -
מירי רגב: אני פעם ראשונה שומעת ש-500 יחידות דיור זה מגה יחידות דיור.
<אריאל וכסלר: במדינת ישראל זה נחשב היום לא מעט.
<יאיר פינס: ה-500 יחידות דיור זה המספר המינימאלי.
<יאיר פינס: הוא בא לטובת הפריפריה.
<יאיר פינס: ברור לגמרי שהותמ"ל לא יוכל להתעסק בפריפריה, כי שכונות חדשות בפריפריה הן לא 2000 יחידות דיור, לא 3000 יחידות דיור.
<יאיר פינס: הרציונל שעומד בסיפא של הסעיף הוא שאנחנו באים לרשות מקומית ואומרים לה: קחי 2000,3000,4000 ועשרת אלפים יחידות דיור בתחומך.
<יאיר פינס: אנחנו יודעים שיחידות דיור זה אירוע פחות כלכלי לרשות המקומית מאשר מסחר ותעסוקה.
<יאיר פינס: הסעיף בא ואומר לותמ"ל: כשאת מאשרת תכנית מגורים, בבקשה תשקלי גם את האיתנות הפיננסית של הרשות המקומית.
<יאיר פינס: אם בכדי לאזן אותה נדרש אזור תעשייה חדש או אזור מסחר חדש, אנא תכללי בתוך הקו הכחול של התכנית גם את השימושים האלה כדי שהרשות המקומית לא תפגע.
<יאיר פינס: למחוק את זה מאוד יקשה על הממשלה להגיע להסכמה עם הרשות המקומית, כי היא תגיד: את מביאה לי פה 10 אלפים יחידות דיור.
<יאיר פינס: זה יפגע לי במאזן.
<יאיר פינס: אני חייבת עוד שימושים.
<קריאה: חייבת שדה תעופה.
<קריאה: תומר, אנחנו לא אומרים שדה תעופה.
<יאיר פינס: להוריד את הסיפא זה מאוד פוגע בסיכויי ההצלחה של החוק הזה.
תמר זנדברג: תוספת של 10 אלפים יחידות דיור בהחלט מחייבת שדה תעופה.
<שאול אדם: בכל תכנון עירוני הרשות היא המתכננת.
<שאול אדם: לא יכול להיות ותמ"ל שיתכנן כמו במקרה של שדה דב.
<שאול אדם: אם עיריית תל אביב לא שייכת שם לעניין, אז מי כן שייך?
<שאול אדם: הותמ"ל צריך להכין רשימה איפה הוא רוצה לבנות.
<שאול אדם: הוא לא עוסק באזורי תעשייה ובתכניות כלכליות של רשות.
<שאול אדם: הוא בונה עכשיו דירות, במיוחד בשטחים פתוחים.
<שאול אדם: זאת הגדרת החוק.
<שאול אדם: שטחים פתוחים יכולים להיות צמודים לרשויות.
<שאול אדם: זה לא מסחר ולא תעשייה, רק מגורים.
<שאול אדם: אני חושב שצריך לחדד את זה.
<קריאה: אישרנו את המגורים.
<כרמית יוליס: יש לי הצעה - אנחנו נצטרך לשקול אותה - בעניין ההערה שנשמעה לגבי 4(א), לגבי הסיפא שמדברת על המצב שלגבי חלק מתחום התכנית התכנית יכולה לא להיות ברמה מפורטת.
<כרמית יוליס: כמו שנאמר פה, זו לא דרך המלך ואין שם כוונה לייצר תכניות מתאריות.
<כרמית יוליס: יכול להיות שניתן יהיה להוסיף פה כיוון כללי על איזה סיטואציות מדברים.
מירי רגב: תבואי עם הצעה.
מירי רגב: תבואו עם עמדת הממשלה.
מירי רגב: בסוף תצטרכו לייצג אותנו בבג"ץ.
<כרמית יוליס: לתכנן תכנונים מיותרים?
<תומר רוזנר: תיקחי בחשבון את מה שאמר נציג האוצר, שמדבר על תכנית של 30% - -
מירי רגב: 30%.
מירי רגב: הוא גם מדבר על שדה תעופה.
מירי רגב: בתוך דבר כזה מדברים על להקים שדה תעופה.
<יאיר פינס: נתתי דוגמה.
<כרמית יוליס: על שדה תעופה אנחנו לא מדברים.
מירי רגב: אתם לא?
מירי רגב: תעדכנו את המינהל.
תמר זנדברג: אל תשכחו שמה שלא מדברים - - אנחנו יודעים מה זה חוק.
מירי רגב: אני רוצה לעבור הלאה.
מירי רגב: יש לנו פערים מאוד גדולים.
<אריאל וכסלר: משרד השיכון לא מייצרים שדות תעופה במדינת ישראל, כפי שידוע לי.
דוד ביטן: במקום למחוק את הנושא הכלכלי לכתוב לבקשת הרשות.
דוד ביטן: אם הרשות מבקשת את זה, אין בעיה.
<אלי רוזנפלד: ראש הרשות הוא גם נציג בוועדה.
<כרמית יוליס: אנחנו ננסה להביא הצעה לוועדה לגבי הסיפא של 4(א).
<כרמית יוליס: כמו שנאמר פה, גם אם מדובר במצבים חריגים שזה יגיע ל-30% מתארי - -
<תומר רוזנר: הפוך הוא אמר.
<תומר רוזנר: הוא אמר 30% תכנון מפורט.
<יאיר פינס: אני מזכיר שזאת דוגמה.
מירי רגב: אמרתי לך שהדוגמאות שלך זה בומרנג?
מירי רגב: אל תיתן דוגמאות.
מירי רגב: דוגמאות זה לא טוב, זה חוזר אחר כך כבומרנג.
מירי רגב: כל פעם שאני מאשרת משהו אני משווה לדוגמה, אם זה מתאים או לא מתאים.
<כרמית יוליס: בוא נדבר על הכלל.
<כרמית יוליס: הכלל הוא שהתכניות שם יהיו מפורטות, אלא אם כן הן לא יוכלו להיות מפורטות מסיבות טובות.
<כרמית יוליס: אנחנו ננסה לסייג את זה, להביא הצעה שמסבירה באיזה נסיבות או באיזה סיטואציות לא יהיו מפורטות.
<כרמית יוליס: יכול להיות שנצליח להגיע בעניין הזה לעמק השווה, כי אין כוונה שהותמ"ל יעשה תכנון מתארי.
<כרמית יוליס: בוודאי שלא רק תכנון מתארי.
מירי רגב: עמדה ראשונה הגיונית של הממשלה פה.
<כרמית יוליס: לגבי מה שרצו למחוק.
<כרמית יוליס: רצו למחוק את המילים "או הנדרשים לרשות המקומית שהתכנית חלה בתחומה".
יעקב אשר: האם אותו חלק שיהיה מותר לפי זה יהיה מוגבל בכמה יחידות דיור?
<יאיר פינס: לא.
יעקב אשר: יכול להיות שיהיה פה ותמ"ל ומכל הסיפור הזה יצאו 100 יחידות דיור.
מירי רגב: ואזור תעשיה גדול, שזה מחויב במציאות.
<אריאל וכסלר: 500 יחידות דיור.
יעקב אשר: אתה אומר שמכוח התכנית הזאת תוכל להוציא היתרים.
<אריאל וכסלר: ל-500.
יעקב אשר: כוללים גם את החלק?
<תומר רוזנר: הוא צודק, יכול להיות ש-500 יהיו מתארי.
יעקב אשר: המתארי הוא 500, או החלק שיכול - -?
<אריאל וכסלר: לפי הנוסח שמדובר התכנית כוללת הקמה של לפחות 500 יחידות דיור במפורט, זאת אומרת שלאחר אישור התכנית אפשר להוציא היתר בנייה.
<אריאל וכסלר: מעבר לגרעין המפורט היא יכולה לכלול גם חלק מתארי.
<אריאל וכסלר: כל הזמן שואלים מה החלק.
<אריאל וכסלר: זה תלוי לפי סוג היישוב.
<אריאל וכסלר: אם היישוב הוא כבר היום 500 יחידות דיור ואני מוסיף לו 500 יחידות דיור, מן הסתם הכפלתי אותו.
<אריאל וכסלר: אם 500 יחידות זה בקושי אחוז מסך יחידות הדיוראז זה אחוז אחר.
<אריאל וכסלר: הרעיון הוא שהגרעין מפורט ומעבר לזה יהיה תכנון מקורי ככל שנדרש.
יעקב אשר: חייב להיות מינימום פלח של 500 יחידות דיור.
<אריאל וכסלר: מפורט.
<תומר רוזנר: אין לזה זכר בהצעה.
מירי רגב: אם הוא אמר אז נכניס.
מירי רגב: הרים לנו להנחתה השאלה הזאת של אשר.
מירי רגב: הפלח של 500 יחידות דיור - -
<כרמית יוליס: לגבי הסיפא של (ג)(1) שמבקשים למחוק.
<כרמית יוליס: על הדבר הזה נעשה דיון לפני שיצא התזכיר בהצעה.
<כרמית יוליס: לכאורה ההיבט הכי מצמצם היה לומר שכל השימושים הנוספים ישרתו אך ורק את יחידות הדיור שכלולות בתכנית.
<כרמית יוליס: על זה לכאורה אמור להיות קונצנזוס.
<אלי רוזנפלד: זה הנוסח שהם מחקו.
<כרמית יוליס: אם השכונה החדשה הזאת או איך שלא נכנה אותה מחייבת שימושים נוספים, אז ברור שהשימושים האלה צריכים להיות חלק מהתכנית.
<כרמית יוליס: הדבר הזה התברר - האוצר הסביר לנו, למשרדי ממשלה אחרים וכעת גם פה - כלא ישים.
<כרמית יוליס: יכולים להיות מצבים שבהם יש איזו שהיא בעיה קיימת וידועה מלכתחילה ועכשיו, כשמוסיפים את כל היקף הבינוי המשמעותי הזה שכולל בחובו תוספת אוכלוסייה לא מבוטלת, רק מחמירים מצב קיים.
מירי רגב: שדה תעופה.
<כרמית יוליס: שימושים לא יכולים להיות שדה תעופה.
מירי רגב: הוא אמר שדה תעופה.
<אריאל וכסלר: שדה תעופה לא מתוכנן - -
מירי רגב: קניון.
<כרמית יוליס: קניון בוודאי שכן.
<כרמית יוליס: תעסוקה, מסחר.
<כרמית יוליס: כתוב שימושים נוספים.
<כרמית יוליס: אין חלילה עניין להסתיר את הכוונה.
<כרמית יוליס: שימושים נוספים, לרבות לגבי תעסוקה ומסחר.
<אריאל וכסלר: ההרחבה פה נעשתה אחרי הניסיון של הוד"ל.
<כרמית יוליס: כל המטרה היא לאפשר לדבר הזה לקרות כיוון שאם לא תהיה את ההרחבה הזאת ונישאר בנוסח המאוד מאוד מצומצם, זה כנראה לא יקרה לעולם.
<כרמית יוליס: אנחנו מבחינתנו רצינו להבטיח שכן יהיה קשר הדוק בין תוספת הבינוי שמתווספת לבין השימושים.
<כרמית יוליס: הקשר הזה מתקיים בסעיף האחרון שמבקשים למחוק.
<כרמית יוליס: אנחנו מבקשים להשאיר אותו.
מירי רגב: בסעיף הזה כולו אין לנו שום הסכמות עם הממשלה.
מירי רגב: אנחנו נמצאים בפער על כל הסעיף, לכן מבחינתי אני לא מקבלת פה שום תשובת ממשלה, אני משאירה את זה כפער.
<תומר רוזנר: למעט דברים שהם אמרו שהם יבדקו.
מירי רגב: אם תבדקו זה מצוין.
מירי רגב: אם לא, משאירים את זה לשבוע הריבים.
מירי רגב: כמו שהיה עם גדעון יהיה שבוע ריבים עם יאיר.
תמר זנדברג: שתי שאלות ביניים במסגרת הצעות לסדר.
תמר זנדברג: אחת בנוגע למה שדיברנו בבוקר על המלאי התכנוני, השנייה היא לגבי הוד"ל.
תמר זנדברג: האם אפשר לרשום את השאלות האלו ומתי שהוא במהלך הדיונים - -
מירי רגב: לגבי המלאי התכנוני כתבתי, זה יהיה גם בסיכום.
תמר זנדברג: השנייה לגבי הוד"ל.
תמר זנדברג: אישרנו את הוד"ל מורחב.
תמר זנדברג: אם אתם יכולים, לקראת דיוני הותמ"ל תתנו לנו נתונים על כמה תכניות נמצאות בוד"ל, באיזה שלב תכנוני ואיך מתקדם השלב הזה כדי שנוכל להשוות.
תמר זנדברג: בתכל'ס יש כלי אחד שהוא כלי ייעול שכבר אישרנו.
תמר זנדברג: אולי נעשה איזו שהיא הערכת מצב איך הוא עובד לפני שנאשר עוד כלי.
<אריאל וכסלר: לפני 4 חודשים משרד הפנים הוציא דוח.
<אריאל וכסלר: הוא מפורסם גם באינטרנט.
תמר זנדברג: האם הדוח הזה יוכל להיות מוצג פה בוועדה?
<אריאל וכסלר: מפורסם באינטרנט מה קורה עם כל התכניות.
תמר זנדברג: אנחנו נסתכל באינטרנט, אבל אנחנו רוצים שהוא גם יוצג לוועדה.
מירי רגב: לגבי מלאי תכנוני זה יהיה חלק מהתקדמות החוק, קרי אני רוצה להבין מה המלאי התכנוני הקיים.
מירי רגב: יש כאן עוד כמה דברים שדיברנו.
מירי רגב: משום שהוד"לים מחויבים להצגה בוועדת הפנים אנחנו במושב הבא נבקש הצגה של זה.
מירי רגב: זה ללא קשר לחוק ה"ויפללה".
מירי רגב: הסיכום של הסעיף הזה שיש פערים בכל הסעיפים.
מירי רגב: הממשלה לא מקבל את עמדת הוועדה, הוועדה לא השתכנעה בתשובת הממשלה, לכן זה מבחינתו בפער.
מירי רגב: עכשיו אנחנו עוברים להקראה של 5 ו-6.
סימן ב': ועדה ארצית 5.
סימן ב': (א) תוקם ועדה ארצית לתכנון ולבנייה של מתחמים מועדפים לדיור, לתכנון ולבנייה של וזה הרכבה - מתחמים מועדפים לדיור (1) נציג שר הפנים, מקרב עובדי משרדו, והוא יהיה היושב ראש; (2) נציג ראש הממשלה, מקרב עובדי משרדו; 3) נציג שר האוצר, מקרב עובדי משרדו; נציג שר הביטחון, מקרב עובדי משרדו; נציג שר הבינוי והשיכון, מקרב עובדי משרדו;
סימן ב': נציג שר החקלאות ופיתוח הכפר, מקרב עובדי משרדו;
סימן ב': נציג שר התחבורה והבטיחות בדרכים, מקרב עובדי משרדו;
סימן ב': עובדי הרשות;
סימן ב': והוא יהיה מתכנן הוועדה;